Publication: Magyar Közlöny
Issue: MK-2003-81 (Year: 2003, Number: 81)
Era: 1990-2004
Section: épületen elhelyezett emléktábla. [1999. évi XLIII. törvény
Paragraph Index: 341

3. § g) pont] Síremlék, sírjel: a temetési hely megjelölésére készített különféle eszközök, építmények és tárgyak összessége. Díszsírhely: a temetõ központi részében elhelyezkedõ — koporsós vagy hamvasztásos eltemetést biztosító — temetkezési hely, melyben a települési önkormányzat díszpolgárai, továbbá az állami, politikai és mûvészeti élet kiemelkedõ személyiségei helyezhetõk végsõ nyugalomra. Eljárás A Nemzeti Sírkert részeként nyilvántartásba vett temetési helyen levõ síremlék, sírjel megváltoztatásával, áthelyezésével és lebontásával, régi síremlék, sírjel újraállításával, illetve új síremlék, sírjel állításával, összességében a temetési hely módosításával kapcsolatban felmerült szándék esetén a kérelmezõ vagy a meghatalmazása alapján eljáró személy (magánszemély, jogi személy, jogi személyiséggel nem rendelkezõ személy) köteles a Nemzeti Kegyeleti Bizottság hozzájárulását megkérni. A kérelmet a temetõ tulajdonosa (üzemeltetõ) útján kell benyújtani. Abban az esetben, ha a kérelem a kérelmezõtõl vagy más államigazgatási szervtõl közvetlenül érkezik meg a Nemzeti Kegyeleti Bizottság számára, úgy az az érintett temetõtulajdonos (üzemeltetõ) részéré véleményezés végett megküldi. Egyúttal értesíti errõl a kérelmezõt, egyben tájékoztatást ad az eljárás folyamatáról, valamint — amennyiben szükséges — arról, hogy a kérelemben 2003/81. szám milyen feltételeknek kell megfelelni (terv, illetve vázrajz, kötelezettségvállalásai nyilatkozat), illetve speciális esetben milyen engedélyeket (mûemlékvédelmi, építésügyi szakhatósági engedély) kell beszerezni és mellékelni. A kérelemnek — kötelezõ jelleggel — minden esetben tartalmaznia kell a síremlék, sírjel módosítását tartalmazó tervet, illetve vázrajzot, valamint kötelezettségvállalási nyilatkozatot arra vonatkozóan, miszerint a kivitelezési munkálatok anyagi fedezete rendelkezésre áll, s az kizárólag e célra kerül felhasználásra. A sír fölé épített síremlék, sírjel nem terjedhet túl az önkormányzati rendelet vagy temetõszabályzat által meghatározott temetési hely területén. A temetési helyen túlterjeszkedõ, illetve kegyeletet vagy közízlést sértõ felirattal ellátott síremlék, sírjel nem helyezhetõ el. Magassági korlátozást a hatályos építési szabályzat, vagy annak hiányában az illetékes építésügyi hatóság rendelhet el. A díszsírhelyen létesített síremlék, sírjel fenntartásáról, továbbá a temetõ átrendezése vagy megszüntetése esetén annak áthelyezésérõl (a holttestmaradványok exhumálásával együtt) a létesítõ, illetve adományozó köteles gondoskodni. Speciális esetben — szintúgy kötelezõ jelleggel — be kell szerezni és mellékelni kell a szükséges szakhatósági engedélyeket, amelyekrõl a temetõ tulajdonosa (üzemeltetõ) ad tájékoztatást a kérelmezõ részére. Amennyiben a temetési hely mûemléki védelem alatt áll, úgy a mûemlékvédelemrõl szóló hatályos jogszabályok az irányadók, s annak rendelkezéseit kell betartani. A mûemlékvédelemrõl szóló törvényben mindenkor nevesített hatóság mint erre feljogosított szerv, elõírhatja a síremlék, sírjel formai jellegét, anyagának kritériumát. Amennyiben a síremlék, sírjel terve, illetve vázrajza eltér az önkormányzati rendeletben vagy temetõszabályzatban megállapított normától, úgy az illetékes építésügyi hatóság engedélye is szükséges. A kérelmet a temetõtulajdonos (üzemeltetõ) elõzetes, jóváhagyó vagy elutasító véleményezést követõen — az esetlegesen szükséges szakhatósági engedélyekkel együtt — megküldi a Nemzeti Kegyeleti Bizottság számára. A Nemzeti Kegyeleti Bizottság a szükséges dokumentumok (terv, illetve vázrajz, nyilatkozat, szakhatósági engedélyek) alapján dönt a kérelemmel kapcsolatban. Amennyiben a döntéshez szükséges teljes dokumentáció nem áll rendelkezésére, úgy hiánypótlást kér. Döntésérõl valamennyi érintett felet értesíti. A Nemzeti Kegyeleti Bizottság jóváhagyó döntése esetén lehetõvé válik a síremlék, sírjel módosítása. Annak tényleges kivitelezési munkálatai felett a temetõtulajdonos (üzemeltetõ) felügyeletet gyakorol. A kérelmezõ által megadott tervtõl, illetve vázrajztól való bármi nemû eltérés, továbbá a munkálatok finanszírozásában észlelt rendellenesség, fennakadás esetén értesíti a Nemzeti Kegyeleti Bizottságot. A Nemzeti Kegyeleti Bizottság ez alapján a

Source: https://magyarkozlony.hu/hivatalos-lapok/fa506e6f1ad30fd57c5eb836d1584fcb054c47a3/dokumentumok/0bbeaec27e184ec65a7aa68b88317009f7ad1aba/letoltes